_:nf8d1e05c1bee461d8b8b2eda29c5879bxb0
<http://schema.org/articleBody>
"\r\n\r\nҚР Оқу-ағарту министрлігінің орта білім комитеті 1-сыныпқа құжаттарды қабылдау бір аптадан соң яғни 2023 жылдың 1 тамызында аяқталатынын ескертеді, деп хабарлайды Azattyq Ruhy.\r\n\r\n\r\n\r\n\r\n\r\n\r\n\r\nӨтініш беріп үлгермегендер құжаттарды Еgov.kz электронды үкімет веб-порталы және жергілікті атқарушы органдардың ақпараттық жүйелері арқылы тапсыра алады.\r\n\r\nБірінші сыныпқа балалар 6 жастан бастап ата-анасының немесе баланың заңды өкілінің өтініші негізінде қабылданады. Сондай-ақ денсаулық жағдайы туралы құжаттар (026/у-3 нысаны және 065/у) және 3х4 өлшемді 2 фотосурет қоса беріледі.\r\n\r\nАйта кетейік, құжаттарды қабылдау 1 сәуірден басталып, 4 айда 350 453 өтініш түсті, бірінші сыныпқа қабылданған балалардың 71,2%, қазақ тілінде оқытатын мектептерді таңдаған.\r\n\r\nАлдын ала болжам бойынша, жаңа оқу жылында 410 мыңнан астам бала бірінші сыныпқа барады деп күтілуде.\r\n\r\n\r\n\r\n\r\n"
<https://matritca.kz/1-synypqa-qabyldau-tamyzdyn-biri-aiaqtalady/>